open-index/open-wikipedia-markdown huggingface dataset:
Karaguni

**Karaguni** (po grécky *Karagunides*) môžu byť:
* etnická skupina obyvateľstva v južnej Tesálii, pozri Karaguni (Tesália)
* etnická skupina obyvateľstva v Epire, pozri Karaguni (Epirus)
*(akíkoľvek) Arvanitovlasi (teda Arumuni v Grécku, ktorí pôvodne prišli z Albánska) v dnešnej Rumélií, najmä  v Epire, Akarnánii a Aitólii,  pozri Arvanitovlasi
*macedónski Arumuni (t. j. Arumuni (Aranitovlasi) v štáte Macedónsko)

## Zdroje
*http://maillists.uci.edu/mailman/public/mgsa-l/2003-September/002263.html , http://maillists.uci.edu/mailman/public/mgsa-l/2003-September/002264.html  (angl.)
*https://peter-hug.ch/lexikon/akarnanien (nem.)
*http://www.zeno.org/Meyers-1905/A/Karagunides (nem.)
*
* brunodam.blog.kataweb.it/2007/01/25/yoruk/ (angl.)
Transportér

**Transportér** môže byť:
* dopravník 
* dopravné (prípadne aj bojové) vozidlo pechoty, pozri transportér (vojenstvo)
* v zememeračstve: veľký uhlomer v kombinácii s dĺžkovým meradlom, synonymum: uhlomer, pozri transportér (uhlomer)
* v biológii: 
**permeáza (=membránový transportný proteín; membránový proteín slúžiaci na prenos látok alebo iónov z jednej strany cytoplazmatickej membrány na druhú)
**druh permeázy (angl. carrier)
* skrátene: osobný transportér 
* zriedkavo: dopravca, prepravca
* hovorovo: Volkswagen Transporter
* vo fiktívnom svete:
** malé vesmírne plavidlo v Star Treku, pozri transportér (plavidlo)
** technológia na teleportáciu častíc, pozri transportér (Star Trek)
Transportér (Star Trek)

thumb|Plošina transportéru na výstave v Long Beach, CA
**Transportér** je fiktívna technológia na presun objektu z miesta na miesto v sci-fi Star Trek. Používa sa na teleportáciu osôb a zariadení medzi hviezdnymi loďami alebo pri výsadkoch na blízku planétu. 

Z produkčného pohľadu Gene Roddenberry pôvodne túto technológiu použiť nechcel. Ale finančná a časová náročnosť filmového spracovania všetkých štartov, letov a pristátí na planétach nakoniec viedla k použitiu transportéru vo všetkých seriáloch a filmoch Star Trek. Trikové spracovanie sa medzi sériami značne mení a zdokonaľuje. Mení sa spôsob postupného "zmiznutia" predmetu aj ako farebný odtieň prúdu energie. Farebné odlišnosti pri transporte sú typické aj medzi rôznymi rasami. 

## Princípy
Na mieste "štartu" je objekt dematerializovaný, potom prenesený medzi miestami a na zameranom cieľovom mieste opäť zhmotnený takmer okamžite. 

## Externé odkazy

Kategória:Star Trek
Jerome Apt

**Jerome Apt** (* 28. apríl 1949, Springfield, Spojené štáty) je americký astronaut, ktorý absolvoval štyri lety raketoplánmi a pracoval aj na ruskom Mire. 

## Životopis
Jerome, neskôr používajúci prezývku Jay, získal vysokoškolské vzdelanie na Shady Side Academy, Pittsburgh, PA (ukončené 1967), potom na prestížnej Harvard College (ukončil 1971) a nakoniec na Massachusetts Institute of Technology. Tu získal roku 1976 doktorát z fyziky. Na školách v Massachusetts a Harvarde pracoval ešte tri roky ako odborný asistent. V roku 1980 sa začlenil ako vedecký pracovník do NASA v Houstone, tu prekonal aj výcvik astronautov a po roku 1985 štyrikrát letel do vesmíru. U NASA zostal aj po letoch v riadiacich funkciách na JSC (Jet Propulsion Laboratory). V období rokov 1997 – 1998 bol riaditeľom Carnegie Museum of Natural History v Pittsburghu. Jerome je ženatý, vzal si Eleanor Emmonsovú a majú spolu dve dcéry, Sarah a Rachel.  

## Lety do vesmíru
Prvýkrát letel v apríli 1991 na palube raketoplánu Atlantis. Štart bol ako obvykle na kozmodróme Cape Canaveral Air Force Station (USA, štát Florida). Šesťdňovú misiu STS-37 (podľa COSPAR katalogizovaná ako 1991-027A) na obežnej dráhe Zeme zabezpečila päťčlenná posádka. Apt tu dvakrát v skafandri vystúpil do vesmíru. Zaujímavosťou je, že pri jednom z týchto výstupov mal dieru v rukavici skafandra, no všimol si to až po návrate do raketoplánu. Pristáli na základni Edwards v (Kalifornii - Mohavská púšť).

O rok letel do vesmíru druhýkrát v raketoplánu Endeavour na misiu STS-47 (COSPAR 1992-061A). Štart aj pristátie boli na Floride, na palube bolo 7 osôb a mali sebou laboratórium Spacelab. Väčšina pokusov bola pripravená Japoncami. Jerome tu bol druhým letovým špecialistom. 

Tretí let absolvoval opäť v raketopláne Endeavour v apríli 1994. Misia STS-59 (COSPAR 1993-020A). Štartovali z Floridy, pristáli v Kalifornii. Na palube bolo šesť astronautov, ktorí sa zaoberali vedeckými výskumami a fotografovaním. Aptovi sa podarilo rádiové spojenie so stanicou Mir, jej posádke gratuloval ku Dňu kozmonautiky. 

Štvrtým letom bola misia STS-79 (COSPAR 1996-057A) s raketoplánom Atlantis v septembri 1996. Posádka bola šesťčlenná v zložení William Ready, Terrence Wilcutt, Jerome Apt, Carl Walz, John Blaha a Thomas Akers. Leteli na orbitálnu stanicu Mir, kde Blaha zostal ako člen základnej posádky, kým z Miru sa vrátila na Zem po rekordnom, 188 dennom pobyte Shannon Lucidová. Na palube raketoplánu bolo tiež laboratórium Spacehab, ktoré využili na plnenie úloh. Pristáli bez problémov na Floride. 

Jeho lety v skratke:  
* STS-37 Atlantis, štart 5. apríl 1991, pristátie 11. apríl 1991  
* STS-47 Endeavour, štart 12. septembra 1992, pristátie 20. september 1992  
* STS-59 Endeavour, štart 9. apríl 1994, pristátie 20. apríl 1994  
* STS-79 Atlantis štart 16. septembra 1996, pristátie 26. septembra 1996

## Externé odkazy

*  Na webe Kosmo
*   Na webe MEK
*  Misia STS-37
*  Misia STS-47
*  Misia STS-59
*  Misia STS-79

## Zdroj

Kategória:Kozmonauti USA
Kategória:Absolventi MIT
Kategória:Osobnosti zo Springfieldu (Massachusetts)
Lee Joseph Archambault

**Lee Joseph "Bru" Archambault** (* 25. august 1960, Oak Park, Illinois, Spojené štáty) je americký astronaut NASA.

## Životopis
V roku 1998 sa stal kandidátom na miesto astronauta v NASA (JSC, Houston). V roku 2000 bol zaradený medzi astronautov a v roku 2007 absolvoval svoj prvý štart ako pilot STS-117.

## Lety do vesmíru
*STS-117, Atlantis (8. jún 2007 – 22. jún 2007)
*STS-119, Discovery (16. marec 2009 – 28. marec 2009)

## Referencie



## Externé odkazy
*http://www.lib.cas.cz/space.40/ASTRON/USA/ARCH-LJ.HTM
*http://mek.kosmo.cz/bio/usa/00454.htm

Kategória:Kozmonauti USA
Kategória:Osobnosti z Oak Parku (Illinois)
Slovenský superpohár vo futbale 2009

Zápas o **[[Slovenský futbalový superpohár|Slovenský Superpohár]]** na rok **2009** bol futbalový zápas, ktorý sa uskutočnil v nedeľu 5. júla 2009 v Dolnom Kubíne. Stretli sa tu víťaz Corgoň ligy 2008/09, Slovan Bratislava, a víťaz Slovenského pohára 2008/09, MFK Košice. Slovan vyhral Superpohár dvakrát, a to v rokoch 1994 a 1996, Košice raz v roku 1997.

V tomto zápase vyhral Slovan 2:0, pričom oba góly strelil Pavol Masaryk.

## Výber miesta zápasu
V utorok 16. júna SFZ potvrdil klub MFK Dolný Kubín záujem zorganizovať zápas. Podľa Miloša Tomáša, generálneho sekretára SFZ, sa miesto zápasu určilo aj vďaka tomu, že mužstvo MFK Dolný Kubín postúpilo po dlhšom čase do I. ligy, o spropagovanie futbalu zo spoločenského hľadiska v tomto meste, a aj vďaka primátorovi Ing. Ivanovi Budiakovi. O dva dni neskôr 18. júna vyžreboval Slovenský futbalový zväz Slovan ako domáce mužstvo. O zmene hracieho času zo 17:15 na 17:00 informovala úradná správa SFZ z 26. júna.

Zápas neodvysielala Slovenská televízia z dôvodu redukcie rozpočtu, a tak zápas vysielal v priamom prenose len internetový server huste.sk.

## Zápas

* Hráč zápasu: Pavol Masaryk
;Rozhodcovia
* Halvný rozhodca: Ján Valášek (Žilina)
* Asistenti rozhodcu
:Dušan Kubačka (Dolný Kubín)
:Peter Chládek (Povina)
* Štvrtý rozhodca: Kamil Horváth (Trstená)

## Poznámky
#  V zátvorke za menom rozhodcu je miesto odkiaľ pochádza.

## Referencie

## Pozri aj
* Corgoň liga 2008/2009
* Slovenský pohár vo futbale 2008/2009

2009
Kategória:Futbalové zápasy
Majstrovstvá klubov FIFA 2007 – Finále

Na **[[Majstrovstvá klubov FIFA 2007|Majstrovstvách klubov FIFA 2007]]** sa konalo finále 16. decembra a stretli sa v ňom angertínsky klub Boca Juniors a taliansky klub AC Miláno. Hralo sa na štadióne v Jokohame. Prvý gól zápasu dal Filippo Inzaghi v 21. minúte a poslal AC Miláno do vedenia. Ale s vedenia sa dlho netešili, lebo Boca Juniors vyrovnala po minúte vedenia AC Milána. Polčas skončil 1-1. V druhom polčase bol v réžii AC Miláno. V 50. minúte dal vedúci gól AC Milána talian Alessandro Nesta. Od tej chvíli bol lepší hráči Milána. V 71. minúte zvýšil vedenie Filippo Inzaghi pre AC už na 4-1. Hráči Boca Juniors dokázali znížiť na konečných 2-4, keď si dal Massimo Ambrosini vlastný gól. AC Miláno získalo svoj prvý titul na tomto turnaji.

## Cesta tímov do finále

## Zápas
### Detaily

## Štatistiky

Kategória:Majstrovstvá klubov FIFA 2007
Kategória:Futbalové zápasy
Adriaan van Roomen

**Adriaan van Roomen** (lat. **Adrianus Romanus**; * 29. september 1561, Leuven, Belgicko – † 4. máj 1615, Mainz, Nemecko) bol flámsky matematik. Narodil sa v Lovani, kde získal aj titul profesora, neskôr však veľa cestoval po Európe. Zaoberal sa najmä algebrou, goniometriou, geometriou a desatinným rozvojom čísla π. Roomenovi sa podarilo vyčísliť číslo π na 16 desatinných miest.

Kategória:Belgickí matematici
Kategória:Osobnosti z Leuvenu
André Tacquet

**André Tacquet** (* 23. jún 1612, Antverpy, Belgicko – † 22. december 1660, Antverpy, Belgicko) bol flámsky matematik, ktorý položil základy pre objav infinitezimálneho počtu.

Tacquet sa narodil v Antverpách, v roku 1629 vstúpil do jezuitského rádu. V rokoch 1631 až 1635 študoval v Lovani matematiku, fyziku a logiku. Stal sa významným a medzinárodne uznávaným matematikom, ktorého práce boli prekladané aj do taliančiny a angličtiny. V matematike sformuloval niektoré základné koncepty, ktoré pomohli Isaacovi Newtonovi a Gottfriedovi Wilhelmovi Leibnizovi pri formulácii metód diferenciálneho a integrálneho počtu. Jeho najslávnejším dielom je pravdepodobne *Cylindricorum et annularium* (1651). V tejto knihe, ktorá ovplyvnila aj Blaisea Pascala a jeho súčasníkov Tacquet ukázal, ako môže pohybujúci sa bod generovať krivku a sformuloval tiež teórie plochy a objemu.

Kategória:Belgickí matematici
Kategória:Osobnosti z Antverp
Egyptské národné futbalové mužstvo

**Egyptské národné futbalové mužstvo** reprezentuje Egypt na medzinárodných futbalových akciách, ako sú Majstrovstvá sveta alebo Africký pohár národov. Založené bolo v roku 1923. Egyptské futbalové mužstvo je sedemnásobným víťazom Afrického pohára národov. V roku 2009 sa zúčastnili pohára konfederácií, ale nepostúpili zo základnej skupiny, a nepomohlo im ani prekvapujúce víťazstvo 1-0 nad Talianskom.

## Africký pohár národov

## Majstrovstvá sveta - štatistiky
Národné Egyptské futbalové mužstvo sa trikrát kvalifikovalo na Majstrovstvá sveta. Prvá účasť bola v roku 1934, vtedy neprešli prvým kolom. Druhýkrát v roku 1990 nepostúpili zo skupiny. Tretíkrát sa kvalifikovali v roku 2018, v skupine skončili na poslednom mieste.

Národné mužstvo
Egypt
Futbal
Josip Križan

**Josip Križan** (* 31. december 1841, Kokoriči, Slovinsko – † 16. júl 1921, Varaždin, Chorvátsko) bol slovinský matematik, fyzik, filozof a astronóm. Študoval v Grazi, Rakúsko – diplom získal v roku 1867 a doktorát roku 1869. Neskôr pôsobil ako gymnaziálny učiteľ, väčšinou vo Varaždine. Je autor prvej slovinskej učebnice logiky, ktorá vyšla v roku 1887 v Maribore a pozostávala z dvoch dielov.

Kategória:Slovinskí matematici
Kategória:Slovinskí fyzici
Kategória:Slovinskí filozofi
Kategória:Slovinskí astronómovia
Pedro Antonio de Cevallos

**Pedro Antonio de Cevallos Cortés y Calderón**  (* 29. jún 1715, Cádiz, Španielsko –  † 26. december 1778, Córdoba) bol španielsky dôstojník, guvernér Buenos Aires v rokoch 1757 až 1766 a prvý vicekráľ (1776) Laplatského vicekráľovstva.

## Externé odkazy
* Biografia
* Biografia

Kategória:Španielski politici
Kategória:Dejiny Argentíny
Kategória:Dejiny Uruguaja
Kategória:Dejiny Paraguaja
Kategória:Dejiny Bolívie
Zápal krčka maternice

**Zápal krčka maternice** alebo odborne **cervicitída** je časté zápalové a infekčné ochorenie tejto časti maternice. Môže byť bakteriálny, mykotický alebo vírusový. Pôvodcovia sú prakticky totožní s tými, ktorí spôsobujú zápal pošvy – vaginitídu (s ktorou sa bežne súčasne vyskytuje).

## Klasifikácia
* N72: Zápalové choroby krčka maternice 
** Cervicitída s eróziou či ektropiom alebo bez nich
** Endocervicitída s eróziou či ektropiom alebo bez nich
** Exocervititída s eróziou či ektropiom alebo bez nich
** Podľa potreby použite doplnkový kód (B95 – B97) na identifikáciu infekčného agensa.
** Nezahŕňa: eróziu a ektropium krčka bez cervicitídy (N86)

## Najčastejší pôvodcovia
*baktérie:
***[[Trichomonas vaginalis]]*
***[[Neisseria gonorrhoeae]]*
***[[Chlamydia trachomatis]]*
*huby:
***[[Candida albicans]]*
*vírusy:
***[[Herpes simplex]]*

Baktérie zväčša spôsobujú mukopurulentnú (hnisavú) cervicitídu, pretože prevažne napádajú drobné hlienové žliazky krčka maternice.

## Klinické prejavy
Hlavnými klinickými prejavmi sú vaginálny výtok (výtok z pošvy) a tupá bolesť v podbrušku.

## Diagnostika
Gynekologické vyšetrenie s výterom a mikrobiologickým vyšetrením (kultiváciou).

## Prevencia a liečba
Základnou liečbou sú lokálne aplikované protizápalové lieky a antibiotiká. Infekcia sa môže šíriť pohlavným stykom, preto je súčasťou prevencie i sexuálna abstinencia v infekčnom období a požiadavka chráneného pohlavného styku.

## Zdroj
* eMedicineHealth (eng)

Kategória:Infekčné choroby
Kategória:Choroby maternice
Kategória:Pohlavné choroby
Osobný transportér

**Osobný transportér** môže byť:
*jednoduché zariadenie na prevoz ľudí iné než automobil, pozri napr. segway, winglet
*vojenský transportér na prepravu osôb, pozri pod transportér (vojenstvo)
*druh automobilu, pozri osobný transportér (automobil)
*hoverboard segway tiež známy ako mini segway, future board

## Referencie
Erik Bogdanovský

**Erik Bogdanovský** (* 16. december 1968) je slovenský futbalový tréner a funkcionár. Naposledy pôsobil ako športový riaditeľ slovenského futbalového klubu Tatran Prešov. V minulosti trénoval rôzne slovenské tímy (1.FC Košice a MFK Ružomberok). Od roku 2002 sa venuje práci, ktorú vykonáva dodnes. Vo februári 2005 vstúpil do prešovského futbalu spoločne s Miroslavom Remetom a Vladislavom Kačmárom (ktorého neskôr nahradil vo funkcii v klube Ing. Jozef Petrík) a za ich éry postúpil Tatran Prešov v roku 2008 opäť do najvyššej slovenskej futbalovej súťaže - Corgoň ligy, kde v sezóne 2008/2009 skončil na 7. mieste.

## Referencie


Kategória:Narodenia v 1968
Kategória:Slovenskí futbaloví tréneri
Kategória:Slovenskí futbaloví funkcionári
Juan José de Vértiz y Salcedo

**Juan José de Vértiz y Salcedo**  (* 1719, Mérida - † 1799, Madrid) - bol koloniálny diplomat, narodený v Novom Španielsku, ktorý počas španielskej nadvlády vykonával v rokoch 1778 - 1784 úrad vicekráľa v Laplatskom vicekráľovstve.

Kategória:Dejiny Argentíny
Kategória:Dejiny Uruguaja
Kategória:Dejiny Paraguaja
Kategória:Dejiny Bolívie
Križan

**Križan** je priezvisko, pozri Križan (priezvisko), napr.:

* Aleš Križan (* 1971), slovinský futbalista
* Bronislav Križan (1941 – 2012), slovenský herec
* Samuel Križan - politik
* Ivan Križan (1891 – 1977), slovenský evanjelický kňaz, cirkevný hodnostár a historik
* Josip Križan (1841 – 1921), slovinský matematik, fyzik, filozof a astronóm
* Karol Križan (* 1980), slovenský hokejový brankár
* Viktor Križan (1927 – 1980), slovenský lekár a hygienik
* Vojtech Križan (1908 – 1975), slovenský včelár
* Žigmund Križan (1907 – 1974), slovenský röntgenológ a lekár
* Helena Križanová-Brindzová (1922 – 1990), slovenská spisovateľka
* Tina Križanová (* 1974), slovinská tenistka

## Pozri aj
* Križan Vrh – sídlo v Slovinsku
Skok do diaľky

[náhľad|Americká atlétka [Dawn Burrellová po doskoku na diaľkárskej súťaži žien počas Letných olympijských hier 2000 v Sydney]]
thumb
**Skok do diaľky** je jedna zo športových disciplín, ktorá je radená do ľahkej atletiky. Jeho cieľom je čo najväčšie prekonanie horizontálnej vzdialenosti z jedného miesta. Skáče sa s rozbehom a odráža sa od odrazovej dosky, no odraz môže byť aj pred odrazovou doskou, nie však za ňou.

## Vývoj svetového rekordu
### Muži

### Ženy

## Najlepšie výkony histórie
### Muži

 - nadmorská výška vyššia ako 1 000 m n. m.

### Ženy

## Najlepšie výkony podľa rokov
### Muži

## Aktuálne rekordy
*Stav k 5. júlu 2009*

## Poznámky
#  V roku 1901 bolo Írsko súčasťou Spojeného kráľovstva, no O'Connor sa sám považoval za atléta Írskej atletickej amatérskej asociácie.
#  Rekord Severnej a Karibskej Ameriky.
#  Rekord Austrálie a Oceánie.

## Iné projekty

## Externé odkazy
* Kontinentálne rekordy na stránke IAAF.org


Kategória:Atletické disciplíny
Chrenová

thumb|Chrenová
**Chrenová** je mestská časť Nitry ležiaca v jej juhovýchodnej časti. Mestská časť vznikla pričlenením rovnomennej obce k Nitre v roku 1960. Názov Chrenová sa však používa len od roku 1948, predtým bola (vtedajšia) obec známa ako **Tormoš**. V roku 2020 mala tato mestská štvrť 15 055 obyvateľov, to ju robí druhým najvačším Nitrianským sídliskom, hneď po Klokočine.
thumb|Chrenová v zime

## Sídlisko Chrenová
Koncom 60-tych rokov sa pričlenilo niekoľko stoviek rodinných domov a začalo sa tak s výstavbou vtedy najväčšieho nitrianskeho sídliska Chrenová.

thumb|Tr. A. Hlinku, Chrenová
thumb|sídlisko Chrenová
Rozdeľuje sa na časti: 
* Chrenová I. - 1965-1970 (oblasť od rieky Nitry po Triedu A. Hlinku a Chrenovskú ul.)
* Chrenová II. - 1970-1972 (oblasť od Triedy A. Hlinku po Výstavnú, Dlhú a Akademickú ul.)
* Chrenová III. - 1972-1974 (oblasť od Výstavnej ul. po Dlhú ul. a Výstavisko Agrokomplex)
* Chrenová IV. (oblasť od Dlhej ul. a Triedy A. Hlinku po Levickú ul.)
* Stará Chrenová (oblasť od Chrenovskej a Levickej ul. smerom na severovýchod)

## Stavby
V mestskej časti Chrenová (I) sa nachádzajú budovy Univerzity Konštantína Filozofa a Slovenskej poľnohospodárskej univerzity, Slovenská akadémia vied*,* botanická záhrada, ďalej výstavisko Agrokomplex, či jediná ženská väznica na Slovensku.

Najvýznamnejšou kultúrnou pamiatkou v mestskej časti je socha Krista Trpiteľa, vytvorená neznámym umelcom v roku 1770, pravdepodobne pri príležitosti spomienky na vypálenie pôvodnej obce Tormoš kuruckým vojskom Imricha Tököliho v roku 1678. Táto cenná historická pamiatka je vystavená v areáli farského kostola svätého Martina, pri ktorom sa nacházá Chrenovský cintorín.

## Referencie

## Pozri aj
Zoznam ulíc v Nitre - časť Chrenová

## Zdroje
*Točka, I.; Točka, G.: TORMOŠ - CHRENOVÁ v zrkadle času; vlastné vydanie; Nitra 2015; ISBN: 978-80-972096-2-9


Kategória:Mestské časti Nitry
Železničná trať

**Železničná trať** je umelá dopravná cesta pre železnicu spolu s príslušnými pevnými zariadeniami, teda presnejšie železničné teleso spolu so všetkými stavbami potrebnými na železničnú prevádzku (čiže časť dráhy medzi stanicami, železničný spodok a železničný zvršok) a pevnými dráhovými zariadeniami.

Podľa rozchodu sa rozlišuje:
*úzkorozchodná trať
*normálna trať
*širokorozchodná trať

Na prepravu elektrickými jednotkami prepravujúcimi rýchlosťou vyše 200 km/h slúži vysokorýchlostná trať.

## Pozri aj
*železnica
*železničná dráha

Kategória:Železničné technológie
Jordán (rozlišovacia stránka)

**Jordán** môže byť:
*rieka v Ázii tečúca do Mŕtveho mora, pozri Jordán
*Jordán (súhvezdie)
*rybník v Česku, pozri Jordán (rybník)
*prítok Muráňa v Gemeri, pozri Jordán (prítok Muráňa)
*alternatívny názov potoka Kalník v Turci
*alternatívny názov Sklabinského potoka v Turci
*historický názov miestnej časti Dražkoviec v okrese Martin, pozri Dolina (Dražkovce)
* priezvisko:
** Mikuláš Jordán
** Tomáš Jordán

## Pozri aj
*Jordanec
Slavín

**Slavín** môže byť:
*pamätník a cintorín sovietskym vojakom v Bratislave, pozri Slavín (Bratislava)
*vrch v Bratislave (253 m n. m.), pozri Slavín (vrch v Bratislave)
*slávnostná hrobka českých osobností v Prahe, pozri Slavín (Praha)
*v 19. storočí:
**budova, ktorú plánoval postaviť na Kostelci pri Liběchove Antonín Veith na spôsob nemeckej Walhally a v nej umiestniť 24 sôch českých osobností, pozri Slavín (Kostelec)
**pomenovanie rôznych českých kníh, knižníc a podobne, napr.:
***zborník (časopis) Dobrovského, pozri Slavín (Dobrovský)
*vrch s rozhľadňou nad obcou Tupadly v Česku, pozri Slavín (vrch, Tupadly)
*časť obce Neustupov v Česku, pozri Slavín (Neustupov)
Sanfermines

**Sanfermines** (názov vznikol z výrazu *fiesta de San Fermín* = slávnosť svätého Fermína) sú od roku 1591 každoročné oslavy v meste Pamplona (v Španielsku) konajúce sa od 6. júna do 14. júla. Stredobodom pozornosti je *Encierro*, býčie zápasy známe na celom svete.

## Literatúra
So Sanfermines sa zaoberajú viaceré diela svetovej literatúry, na čele s románom *[[Slnko aj vychádza]]* od Ernesta Hemingwaya. Následkom tohto v roku 1926 vydaného románu je, že Sanfermines dodnes navštevujú v hojnom počte i Američania.

## Iné projekty

## Externé odkazy
*Stránka mesta Pamplona o Sanfermines ''  

Kategória:Španielsko
John Kuck

**John Henry Kuck** (* 27. apríl 1905, Wilson, Kansas, USA – † 21. september  1986, Wilson, Kansas, USA) bol americký atlét, ktorý 29. júla 1928 získal zlatú medailu na Letných olympijských hrách 1928 v Amsterdame novým svetovým rekordom vo vrhu guľou 15,87 m. Meral 190 cm a jeho pretekárska váha bola 102 kg.

## Kariéra
V roku 1926 sa stal majstrom AAU (Amateur Athletic Union) vo vrhu oštepom s hodom 65,63 m, ktorý bol americkým rekordom. 1927 vyhral titul vo vrhu guľou. Na jar v roku 1928 vrhol guľou 15,55 m a 15,59 m, dvakrát ďalej ako Ralph Rose pri svojom rekorde z roku 1909. Obidva výkony neboli uznané a tak starý svetový rekord 6. mája 1928 zlepšil Emil Hirschfeld na 15,79 m. 29. júla 1928 získal zlatú medailu na Letných olympijských hrách 1928 v Amsterdame novým svetovým rekordom vo vrhu guľou 15,87 m.

## Externé odkazy
John Kuck v Hall of Fame Sports Kansas (po anglicky) 

## Zdroj

Kategória:Guliari USA
Kategória:Olympijskí víťazi vo vrhu guľou
Kategória:Olympijskí víťazi USA
Kategória:Osobnosti z Kansasu
Alexis Argüello

**Alexis Argüello** (* 19. apríl 1952, Managua – † 1. júl 2009, tamže) bol nikaragujský profesionálny boxer, ktorý odboxoval v ringu 90 zápasov, z toho 82 vyhral a z nich 65 spôsobom KO.
Bol vlajkonosičom Nikaraguy na Letných olympijských hrách 2008 v Pekingu.

## Úspechy

; Majster sveta (WBC)
* ľahký welter
** 1978
** 1979
** 1980
* ľahká hmotnosť
** 1981
** 1982
** 1983

; Majster sveta (WBA)
* perova hmotnosť
** 1974
** 1975
** 1976

## Smrť
Zomrel v stredu 1. júla 2009 v skorých ranných hodinách potom, čo si strelil zbraňou do srdca. Podľa miestnych médii trpel depresiami.

## Referencie


## Iné projekty

Kategória:Nikaragujskí boxeri
Kategória:Nikaragujskí olympionici
Kategória:Obete samovrážd
Michael Rodgers

**Michael Rodgers** môže byť:
* americký atlét, pozri Michael Rodgers (atlét)
* britský herec, pozri Michael E. Rodgers

Rodgers, Michael
Michael Rodgers (atlét)

**Michael Rodgers** (* 24. apríl 1985,  St. Louis, Missouri, USA) je americký atlét, ktorý sa venuje behu na 100 a 200 metrov.

## Kariéra
### 2009
V júni 2009 vyhral americkú kvalifikáciu, ktorá je zároveň Majstrovstvami USA, v behu na 100 metrov časom 9,91 s a kvalifikoval sa tak na Majstrovstvá sveta 2009 v Berlíne.

## Výkonnostný rast
### Vonku
* **Beh na 100 m**
2006 - 10,29 s (Lawrence, USA; 22. apríl)
2007 - 10,10 s (Indianapolis, USA; 21. jún)
2008 - 10,06 s (Modesto, USA; 10. máj)
&nbsp;&nbsp;&nbsp;&nbsp;&nbsp;&nbsp;&nbsp;&nbsp;- 10,06 s (Štokholm, Švédsko; 22. júl)
**[[2009]] - 9,94 s ([[Eugene (Oregon)|Eugene]], [[Spojené štáty|USA]]; [[7. jún]])**

***Beh na 200 m**
2007 - 20,88 s (Arkansas City, USA; 31. marec)
2008 - 20,92 s (Ostrava, Česko; 12. jún)
&nbsp;&nbsp;&nbsp;&nbsp;&nbsp;&nbsp;&nbsp;&nbsp;- 20,92 s (Atény, Grécko; 13. júl)
**[[2009]] - 20,24 s ([[Bélem]], [[Brazília]]; [[24. máj]])**

## Referencie


## Externé odkazy

Kategória:Bežci na 200 m USA
Kategória:Bežci na 200 m
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti zo St. Louis
Kategória:Olympionici USA
Kategória:Atléti na Letných olympijských hrách 2016
Monzavous Edwards

**Monzavous Edwards** známy aj pod menom **Rae Edwards** (* 7. máj 1981, Opelika, Alabama, USA) je americký atlét, ktorý sa venuje behu na 100 a 200 metrov.

## Kariéra
### 2004
V októbri 2004 dostal od Americkej antidopingovej agentúry verejné varovanie potom, čo mu bol zistený pozitívny test na marihuanu po pretekoch "Norwich Union International".

### 2009
V júni 2009 skončil na treťom mieste v americkej kvalifikácií, ktorá je zároveň Majstrovstvami USA, v behu na 100 metrov časom 10,00 s a kvalifikoval sa tak na Majstrovstvá sveta 2009 v Berlíne.

## Referencie

## Iné projekty

## Externé odkazy

Kategória:Bežci na 100 m USA
Kategória:Bežci na 200 m USA
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Alabamy
Kategória:Atléti na Letných olympijských hrách 2016
HBCD

thumb|Štruktúrny vzorec HBCD

**1,2,5,6,9,10-hexabrómcyklododekán** (skratka **HBCD** alebo **HBCDD**) je cyklická organická zlúčenina, brómderivát cyklododekánu. Používa sa ako spomaľovač horenia, najmä v polystyrénových penách, ktoré sa využívajú ako obalový alebo izolačný materiál.

HBCDD je prezistentná, bioakumulatívna a toxická látka, ktorá bola preukázaná vo vzorkách pôdy a sedimentov, ale aj v tkanivách rýb, vtákov alebo cicavcov

Zvýšené množstvá boli nájdené v úsekoch riek, ktoré prechádzali aglomeráciami a kaloch čističiek.

28. októbra 2008 Európska chemická agentúra zverejnila oficiálny kandidátsky zoznam nebezpečných chemikálií, ktoré budú podliehať autorizácii podla smernice REACH, zahrnujúci aj HBCDD., 

## Referencie


## Externé odkazy

* ECHA: MEMBER STATE COMMITTEE SUPPORT DOCUMENT FOR IDENTIFICATION OF HEXABROMOCYCLODODECANE AND ALL MAJOR DIASTEREOISOMERS IDENTIFIED AS A SUBSTANCE OF VERY HIGH CONCERN , 8 October 2008 
* An Overview of Alternatives to Tetrabromobisphenol A (TBBPA) and Hexabromocyclododecane (HBCD) , University of Massachusetts Lowell, marec 2006 
* Miroslav Šuta: Bromované zpomalovače hoření a jejich rizika 

Kategória:Halogénderiváty
Dušan Perniš

**Dušan Perniš** (* 28. november 1984, Nitra) je slovenský futbalový brankár.

V lete 2009 sa dohodol na zmluve s klubom Dundee United, k úplnému prestupu od leta 2009 však neprišlo, Perniš sa stal hráčom Dundee od januára 2010.
  Od leta 2012 hráč poľského klubu Pogoń Szczecin.

## Reprezentácia
V slovenskej reprezentácii debutoval v zápase King Cupu 2. decembra 2004 proti domácemu Thajsku (1:1, na penalty 5:4 pre Slovensko). Neskôr sa objavil v reprezentácii až 12. augusta 2009 v priateľskom zápase proti Islandu, ktorý sa skončil remízou 1:1 a Dušan Perniš odohral druhý polčas po tom, čo vystriedal Jána Muchu ml. Inkasoval jeden gól.

### Reprezentačné zápasy

*(Stav k: 14. augustu 2009)*

## Referencie

## Iné projekty

## Externé odkazy
* Dušan Perniš na stránke 90minut.pl
* Dušan Perniš na national-football-teams.com

Kategória:Slovenskí futbalisti
Kategória:Futbaloví brankári
Kategória:Hráči FC Senec
Kategória:Hráči MFK Dubnica
Kategória:Hráči MŠK Žilina
Kategória:Hráči Majstrovstiev sveta vo futbale 2010
Kategória:Hráči Pogoń Szczecin
Kategória:Osobnosti z Nitry
Majstrovstvá klubov FIFA 2006 – Finále

Na **[[Majstrovstvá klubov FIFA 2006|Majstrovstvách klubov FIFA 2006]]** sa konalo finále 17. decembra a stretli sa v ňom brazílsky klub Internacional a španielsky klub FC Barcelona. Hralo sa na štadióne v Jokohame. Aktívnejšia bola Barcelona ktorá počas zápasu vystrelila až 14 krát a mala 59% držanie lopty. Prvý polčas skončil nerozhodne 0-0. Ten druhý vyzeral podobne, ale keď sa zdalo, že  bude treba predlžovať zápas, v 82. minúte strelil Adriano Gabiru gól a poslal Internacional do vedenia. Do konca zápasu už nepadol žiadny gól a tak Internacional oslavoval prvý titul na tomto turnaji.

## Cesta tímov do finále

## Zápas
### Detaily

## Štatistiky

Kategória:Majstrovstvá klubov FIFA 2006
Kategória:Futbalové zápasy
The Dodos

**The Dodos** je americká alternatívna rocková skupina založená v roku 2005 v San Francisco. Skupina pozostáva z gitaristu a speváka Merica Longa, a bubeníka Logana Kroebera.

## Diskografia
### Štúdiové albumy
* *Dodo Bird* Meric Long (2005)
* *Beware of the Maniacs* (Frenchkiss Records/Wichita Recordings, 2006)
* *Visiter* (2008) (Frenchkiss Records/Wichita Records, 2006)

### Single
* „Red and Purple“ (2008)
* „Fools“ (2008)

## Referencie
* Allmusic.com Bio The Dodos

## Externé odkazy
*  www.dodosmusic.net  - oficiálna stránka skupiny 
* Myspace

Kategória:Alternatívnorockové hudobné skupiny USA
Kategória:Indierockové hudobné skupiny
Duslo

alt=|náhľad|Duslo, a. s.
**Duslo, a. s.** je slovenská spoločnosť zaoberajúca sa výrobou priemyselných hnojív a dusíkatých zlúčenín. Patrí k najväčším podnikom chemického priemyslu v krajine.

Počas svojej histórie sa vyprofilovalo na výrobcu minerálnych hnojív európskeho významu a globálneho dodávateľa gumárskych chemikálií.

Duslo, a.s. je od roku 2005 súčasťou nadnárodného koncernu AGROFERT, globálne pôsobiaceho v chemickom priemysle, poľnohospodárstve, potravinárstve, lesníckom a drevárskom priemysle, pozemných technológiách, dopravnej technike, obnoviteľných zdrojoch a médiách.

Duslo, a.s. patrí k lídrom slovenského priemyslu a k stabilným zamestnávateľom. Na pracoviskách v Šali, v Bratislave (bývalý Istrochem) a v Strážskom zamestnáva 2 tis. pracovníkov.

## Produkty
Minerálne hnojivá - dusíkaté, komplexné, špeciálne

Gumárenské chemikálie - antidegradanty, urýchľovače

Disperzie a lepidlá - Duvilaxy

Špeciálne produkty - AdBlue, dusičnan amónny, cyklohexylamín, dicyklohexylamín, produkty horčíkovej chémie

## Referencie

## Pozri aj
* FK Slovan Duslo Šaľa
* HK Slovan Duslo Šaľa
* Šaľa
* Okres Šaľa

## Externé odkazy

*Oficiálna webová stránka firmy

Kategória:Chemické podniky na Slovensku
Kategória:Šaľa
Argentínske tango

**Argentínske tango** je hudobný a tanečný štýl, ktorý pochádza z druhej polovice 19. storočia z dvoch veľkých prístavov oblasti Río de la Plata - Buenos Aires (Argentína) a Montevideo (Uruguaj). Tango pravdepodobne vzniklo zmiešaním ľudovej hudby mnohých európskych krajín: Taliansko, Rusko, Nemecko, Španielsko, Poľsko - prisťahovalci) a hudby miestnych kreolov, černochov a indiánov. Vyznačuje sa vášňou, ale i nostalgiou a melanchóliou, zvukovú osobitosť mu dodáva hudobný nástroj bandoneón. Medzi jeho významné osobnosti patria spevák a skladateľ Carlos Gardel, skladateľ Mariano Mores a umelci Osvaldo Pugliese a Astor Piazzolla.
Medzi najznámejšie orchestre možno zaradiť (podľa mena umeleckého šéfa): Lomuto, D'Arienzo, Di Sarli, Di Paulo, Canaro, Firpo, Pugliese, Piazzolla, ďalej Color Tango, Gotan Project, Bajo Fondo a ďalšie.

V dnešnej dobe je tango rozšírené takmer po celom svete. Má rôzne formy, napr. koncerty tangových kapiel, tanečné alebo divadelné predstavenia alebo vystúpenia profesionálnych aj amatérskych tanečných párov, tanečné lekcie a kurzy pre verejnosť a tanečné večery - milongy.

## Klasické tango a argentínske tango

Klasické tango je relatívne často tancované a vyučované ako jeden zo štandardných spoločenských tancov, s argentínskym tangom však má spoločného len málo. Vzniklo na začiatku 20. storočia vo Veľkej Británii, kde bolo pôvodne argentínske tango upravené a zavedené medzi štandardné tance. Zostala hudba (2/4 takt s výraznejším rytmom) a celková nálada tanca. Rozdiel je medzi držaním tela a charakterom krokov - argentínske tango má typické latinskoamerické držanie tela, tanečníci sa držia hruďou a tvárou oproti sebe v prirodzenom držaní – objatí, zboku pripomína písmeno „H“ alebo „A“, tanec je postavený na spoločnej plynulej tanečnej chôdzi a na improvizácii bez predpísaných pravidiel. Oproti tomu európske tango má tesnejšie držanie spodnej časti tela, pričom tanečníci majú hornú časť tela a hlavy odvrátené od seba (do tvaru písmena „Y“) s typickou polohou partnerky ľavej ruky s palcom pod partnerovým ramenom, tanec má prísnejší sled krokov a niektoré figúry sú sprevádzané prudkými pohybmi hlavou. Táto európska verzia patrí medzi súťažné štandardné tance.

## Najznámejšie tangá na svete
Medzi najznámejšie tangá na svete nepochybne patrí La Cumparsita (Rodrigues, 1916) a El Choclo (Villoldo, 1915).

## Míľniky argentínskeho tanga
* 1911 - prvá gramofónová nahrávka
* 1935 - úmrtie Carlosa Gardela - koniec éry Tango canción
* 1935 - vznik Orquesta tipica D´Arienzo - začiatok novej éry tzv. Tango milonguero
* 1942 - zákaz používania dialektu Lunfardo, charakter hudby sa mení na romantický - začiatok novej éry tzv. Tango salón
* 1951 - spustenie TV vysielania v Argentíne, nástup Rock-and-Roll, tangová hudba sa viac orientuje na koncertný prejav
* 1985 - vystúpenie "Tango Argentino" na Broadway-i - znovu-oživenie tanga medzi ľuďmi

## Pozri aj
* Tango (tanec)

## Externé odkazy
* Tak sa tancuje tango v Prahe (dokument Českej televízie)
* www.todotango.com

## Zdroj

Kategória:Tanec
Kategória:Hudobná terminológia
Letisko Trenčín

**Letisko Trenčín** (ICAO kód: LZTN, IATA kód: QRN) je neverejné letisko na juhozápadnom okraji Trenčína, ktoré slúži na vojenskú a civilnú prevádzku na frekvencii 132.015 MHz pod volacím znakom Trenčín prevádzka.  Nachádza sa v blízkosti Biskupíc, mestskej časti Trenčína, na ľavej strane Váhu vo výške  

Letisko má 3 dráhy: 2 trávnaté (75 × 1 000 m) a 1 betónovú (30 × 2 000 m). V areáli letiska sídlia Letecké opravovne Trenčín, miestny aeroklub a ďalšie organizácie a spoločnosti. 

V roku 1998 sa tu konali XIX. majstrovstvá sveta v leteckej akrobacii. Od roku 2004 sa v areáli letiska v lete každoročne koná hudobný festival Pohoda. V roku 2013 sa na letisko v Trenčíne taktiež presunul hudobný festival Beefree. Od roku 2022 sa na letisku koná aj hudobný festival Grape.

## Iné projekty

Trenčín
Kategória:Doprava v Trenčíne
Kategória:Stavby v Trenčíne
Majstrovstvá klubov FIFA 2006

**Majstrovstvá klubov FIFA 2006** bol tretí ročník majstrovstiev klubov FIFA a druhýkrát sa uskutočnil v Japonsku. Turnaj začal 10. decembra a skončil 17. decembra. Víťazom sa stal brazílsky klub Internacional, keď vo finále porazil španielsky klub FC Barcelona 1:0. Jediný gól finálového zápasu dal v 82. minúte Adriano Gabiru. Najlepším strelcom turnaja s 3 gólmi sa stal Egypťan Mohamed Aboutrika a najužitočnejší hráč bol Portugalčan Deco. Zápas o tretie miesto vyhral egyptský klub Al-Ahly.

## Kvalifikované tímy

## Štadióny

## Zostavy

## Pavúk

## Štvrťfinále

----

## Semifinále

----

## Zápas o piate miesto

## Zápas o tretie miesto

## Finále

## Strelci
;3 góly
*  Mohamed Aboutreika (Al-Ahly)
;2 góly
*  Flávio (Al-Ahly)
;1 gól
*  Adriano (Internacional)
*  Luiz Adriano (Internacional)
*  Salvador Cabañas (Club América)
*  Deco (Barcelona)
*  Eiður Guðjohnsen (Barcelona)
*  Kim Hyung-Bum (Jeonbuk)
*  Lee Hyun-Seung (Jeonbuk)
*  Rafael Márquez (Barcelona)
*  Alexandre Pato (Internacional)
*  Ricardo Francisco Rojas (Club América)
*  Ronaldinho (Barcelona)
*  Zé Carlo (Jeonbuk)

## Konečné poradie

## Ocenenia


Kategória:Majstrovstvá klubov FIFA
Kategória:Futbal v 2006
Robert Louis-Dreyfus

**Robert Louis-Dreyfus** (* 14. jún 1946, Paríž, Francúzsko – † 4. júl 2009, Zürich, Švajčiarsko) bol francúzsko-švajčiarsky miliardár.

## Životopis
Louis-Dreyfus vstúpil do rodinnej firmy Louis-Dreyfus, ktorá existuje od roku 1861 v máji 2000.

Bol predsedom Neuf Telecom do roku 2004 a slúžil aj na predstavenstve tejto firmy. Až do februára 2001, bol aj generálny riaditeľ spoločnosti Adidas-Salomon, nemeckého výrobcu športových potrieb. V rokoch 1989 až 1993 pôsobil ako generálny riaditeľ v britskej reklamnej agentúre Saatchi & Saatchi.

Od roku 1982 do 1988 pôsobil ako riaditeľ a generálny riaditeľ na IVS (medzinárodný prieskum trhu pre farmaceutický priemysel). Louis-Dreyfus získal magisterský titul v odbore Business Administration na Harvard University. V športovej oblasti bol majoritným akcionárom v Olympique Marseille od roku 1996 až do svojej smrti.

Zomrel 4. júla 2009 po dlhom boji s leukémiou. Prezident FIFA Sepp Blatter sa o ňom vyjadril, že bol veľkým prínosom pre futbal.

Jeho sesternica Julia je herečka.

## Referencie

## Iné projekty

## Zdroj

 

Kategória:Osobnosti z Paríža
Kategória:Francúzski podnikatelia
Kategória:Švajčiarski podnikatelia
Kategória:Francúzski miliardári
Kategória:Úmrtia na leukémiu
Vladimír Levársky

**Vladimír Levársky** (* ) je slovenský obchodník a podnikateľ. V súčasnosti je jediným spoločníkom a generálnym riaditeľom aj konateľom spoločnosti OMS, spol. s r.o., Dojč, a majoritným vlastníkom futbalového klubu FK Senica.

Do roku 1991 bol na gymnáziu učiteľom matematiky a geografie. Potom sa začal venovať podnikaniu. Nastúpil do stavebnej firmy, kde mal na starosť svetlá. Po niekoľkých rokoch sa osamostatnil a  založil si vlastnú firmu OMS, ktorá sa špecializuje na výrobu a dizajn svietidiel. V súčasnosti je spoločnosť OMS s ročným obratom 65 miliónov jednotkou na trhu v strednej a východnej Európe.

Firma OMS podporovala do júna 2007 aj ženský volejbalový klub VK Senica. Dlhodobo podporuje mládežnícky futbal v Senici, kde pôsobia takmer dve desiatky tímov žiakov a dorastencov. Seniorský tím FK Senica je od roku 2009 účastníkom najvyššej futbalovej súťaže na Slovensku - Corgoň ligy.

## Referencie

Kategória:Slovenskí podnikatelia
Chromozóm Y

thumb|Chromozom Y
**Chromozóm Y** je jeden z dvoch pohlavných chromozómov (gonozómov). Cicavce, ktoré majú jeden chromozóm Y a druhý chromozóm X, sú samčieho pohlavia – označuje sa XY. Jedince samičieho pohlavia majú oba chromozómy X – označuje sa XX. 
Kombinácia YY nemôže z princípu existovať vďaka pohlavnému rozmnožovaniu. Pohlavné bunky (gaméty) majú len jednu sadu chromozómov, a teda môžu obsahovať buď chromozóm X alebo Y. Keďže samec má kombináciu XY, polovica jeho spermii má chromozóm X a polovica Y. Samica má kombináciu XX, preto všetky jej vajíčka budú mať pohlavný chromozóm X. Spojením spermie a vajíčka tak môžu vzniknúť len kombinácie XX a XY. Existujú genetické poruchy, pri ktorých môže budúci jedinec obsahovať dva pohlavné chromozómy X (vždy X – u človeka syndróm žena) 

Kategória:Chromozómy
Locutus z Borgov

**Locutus z Borgov** je postava v sci-fi Star Trek, násilne asimilovaný  kapitán Jean-Luc Picard rasou Borgov. Stvárnil ho rovnako herec Patrick Stewart, s výrazným futuristickým a robotickým maskovaním. 

Locutus sa objavuje v *[[Star Trek: Nová generácia]]*, úvodnej epizóde  *[[Star Trek: Vesmírna stanica DS9]]* a v filme *[[Star Trek VIII: Prvý kontakt]]*.

Picard bol unesený z lode a asimilovaný v roku 2366, keď Borgovia zaútočili na kolóniu Jouret IV, jednu z najvzdialenejších kolónii Federácie. Predstavoval zástupcu Borgov s ich typickými vlastnosťami ako sú potlačená osobnosť, neexistujúci jednotlivec, spoločná myseľ. Hlavné zámery Spoločenstva boli získať jeho taktické vedomosti a informácie o Hviezdnej flotile. A taktiež spraviť z všeobecne známeho Picarda zástupcu a hovorcu Borgov v plánovanej asimilácii ľudskej rasy. 

Neskôr bol posádkou Enterprise zachránený a od Spoločenstva odpojený. Vo filme *[[Star Trek VIII: Prvý kontakt|Prvý kontakt]]*, ktorý chronologicky nasleduje, Picard využíva vedomosti Locutusa na zničujúci útok na hviezdnu loď Borgov. Počas ďalších udalostí vo filme sa Picard stretáva s borgskou kráľovnou, ktorá mu pripomína zážitky a pocity Locutusa. Hrozí, že bude opakovane asimilovaný.

## Poznámky


## Pozri aj
* Jean-Luc Picard
* Borgovia

## Externé odkazy

Kategória:Postavy Star Treku
Ústav slovenskej literatúry Slovenskej akadémie vied

thumb|Bývalá budova Ústavu slovenskej literatúry SAV na Konventnej ul. v Bratislave, kde inštitúcia sídlila do roku 2018.
**Ústav slovenskej literatúry Slovenskej akadémie vied, verejná výskumná inštitúcia,** sídli v kampuse SAV na Dúbravskej ceste v Bratislave. Založený bol v roku 1953. V roku 1973 bol zlúčený s Ústavom svetovej literatúry a jazykov a vznikol Literárnovedný ústav SAV. Opäť samostatne funguje od roku 1991. Ústav je orientovaný na základný výskum v oblasti dejín a teórie slovenskej literatúry.

;Významní pracovníci ústavu:

* Jozef Ambruš
* Vladimír Barborík
* Oskár Čepan
* Michal Gáfrik
* Milan Hamada
* Rudolf Chmel
* Ivan Kusý
* Vladimír Petrík
* Stanislav Šmatlák
* Milan Šútovec
* Viliam Turčány
* Peter Zajac

## Externý odkaz
*Oficiálna stránka ústavu

Slovenskej literatúry
Kategória:Organizácie založené v 1953
Kategória:Literárna veda
Ján Steinhübel

Mgr. **Ján Steinhübel**, DrSc. (* 21. máj 1957, Modra) je slovenský historik. Zameriava sa na výskum príchodu Slovanov na Slovensko, Veľkú Moravu a počiatky arpádovského Uhorska.

V roku 1981 vyštudoval odbor archívnictvo na Filozofickej fakulte Univerzity Komenského v Bratislave.  V súčasnosti je vedeckým pracovníkom Historického ústavu Slovenskej akadémie vied v Bratislave.

Známy je najmä rozsiahlou monografiou *Nitrianske kniežatstvo* z roku 2004 (²2016 , angl. *The Nitrian Principality : The Beginnings of Medieval Slovakia*. Leiden : Brill, 2020. ), ktorá vychádza z jeho početných štúdií a článkov vydaných v minulosti.

## Poznámky


## Zdroje

*Životopis na stránkach SAV

Kategória:Slovenskí historici
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Osobnosti z Modry
Tyratrón

left|thumb|Thyratron

**Tyratrón** je plynom plnená elektrónka, čiže výbojka. Ak je plnená ortuťovými parami alebo vzácnymi plynmi, nazýva sa aj **plynová trióda**.

V dokonalom vákuu elektrónok nenastáva znateľná ionizácia. Ak sú elektródy vo veľmi zriedenom plyne, ktorý sa prechodom prúdu ionizuje, hovoríme o výbojkách. Hustota iónov, ktoré sú ťažšie ako elektróny, zhromaždené okolo katódy, je značná a svojím kladným nábojom rušia jej záporný priestorový náboj, takže anóda ktorej stačí celkom nepatrné napätie(15 až 20V), pritiahne všetky elektróny. Výbojka dáva väčší prúd než elektrónka vákuová. Ak sa pri elektrónke nesmie prekročiť medzný prúd daný katódou, pri výbojke je to ešte kritickejšie. Táto katóda intenzívne bombardovaná kladnými iónmi, by sa zničila.

Výbojka s troma elektródami sa nazýva tyratrón. Ak má mriežka veľké záporné napätie, neprepustí elektróny k anóde. Keď postupne mriežkové napätie zmenšujeme, elektróny preniknú na anódu a nastane výboj. Mriežka prestane mať vplyv na výboj, nakoľko sa odtieni obklopenými ionizovanými časticami plynu. Výboj možno prerušiť len znížením na hodnotu zhášacieho napätia(okolo 20V). Okamih zapálenia tyratrónu možno pri rovnakom mriežkovom napätí ovplyvňovať zvyšovaním anódového napätia. Ich súvislosť vyjadruje zapaľovacia charakteristika. Výboj nastáva len napravo od krivky zapaľovacej charakteristiky.

Často sa vyskytujú tyratróny s tieniacou mriežkou. Majú výhodnejšiu pracovnú charakteristiku a na ovládanie je potrebný menší príkon.

## Literatúra
* Z českého originálu - Ing. Štěpán Vostrý 1961: ElektrotechnikaIII, Slovenské vydateľstvo technickej literatúry, n.p.,Hurbanovo nám.6, Bratislava v júni 1965, ako svoju 2769 publikáciu. Zodpovedný redaktor Metod Človieček, technická redaktorka Zora Kováčiková. Strana č.34, odsek: Tyratrón.
* Ing. Štěpán Vostrý - Ing. Gustav Tauš, 1968: Elektronika, 3.nezmeniteľné vydanie. Nakladateľstvo alfa, Bratislava. Translation Ing Ján Kamiač, 1972. Strana č.49, odsek: 9.8.2.Tyratróny.
* Ing. B.Květ a Ing. dr. J. Trůneček, 1960: Oznamovacia a ovládacia Elektrotechnika, Edícia elektrotechnickej literatúry. Český originál lektorovali Ing O Klika, prof. ing. dr. J. Stránský a prof . Št. Vostrý. Slovenský preklad lektoroval ing. Ladislav Habiňák. redigoval ing. Bedrich Formánek Strana č.136, odsek: 49. Výbojky.

Kategória:Elektrotechnika
Kategória:Výbojky
Tatiana Štefanovičová

Prof. PhDr. **Tatiana Štefanovičová**, CSc. (* 10. marec 1934, Bratislava – † 3. január 2021) bola slovenská archeologička, historička a pedagogička. Zameriavala sa na slovanskú a stredovekú archeológiu, najmä architektúru a najstaršie dejiny Bratislavy. Patrila medzi popredných slovenských archeológov.

Štúdium na Filozofickej fakulte Univerzity Komenského v Bratislave absolvovala v roku 1958. V rokoch 19581962 pracovala v Múzeu mesta Bratislavy, v rokoch 19621964 v Archeologickom ústave SAV, v rokoch 19642004 na Filozofickej fakulte UK (Katedra archeológie). V rokoch 19581964 pracovala vo výskumnom kolektíve na Bratislavskom hrade a viedla ho. V roku 1959 spolu s vedúcim výskumu Belom Pollom odkryli zvyšky stavieb datovaných do veľkomoravskej doby.

Od roku 1972 CSc., od roku 1981 doc. V roku 2005 jej prezident SR udelil štátne vyznamenanie Pribinov kríž II. triedy za významné zásluhy o kultúrny rozvoj Slovenskej republiky. V roku 2009 bola na kandidačnej listine DS do volieb do Európskeho parlamentu.

## Dielo
* *Bratislavský hrad*, 1969 (spoluautorka)
* *Bratislavský hrad v 9. až 12. storočí*, 1975
* *Osudy starých Slovanov*, 1988
* *Najstaršie dejiny Bratislavy*, 1993
* *Dóm sv. Martina v Bratislave*, 2004
...a desiatky vedeckých štúdií

## Referencie

## Iné projekty

## Externé odkazy
* Diela Tatiany Štefanovičovej v súbornom katalógu Slovenskej národnej knižnice
* Prednáška z roku 2000 na tému počiatky Slovanov, Slovákov a Veľkej Moravy
* Tisícročné hradiská Slovanov – článok na Hradiska.sk

Kategória:Slovenskí archeológovia
Kategória:Slovenskí historici
Kategória:Pracovníci Slovenskej akadémie vied
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Laureáti Pribinovho kríža II. triedy
Kategória:Osobnosti z Bratislavy
Lochnesská príšera

thumb|Údajná podoba lochnesky
**Lochnesská príšera** (iné názvy: **lochneská príšera**, **lochnes(s)ká obluda**, **lochnesský netvor**; hovorovo: **lochneska**, **lochnesska**, **Nessie**) je tvor, údajne žijúci v jazere Loch Ness (Lochnesskom jazere) v Škótskej vysočine. Okolo jej existencie či neexistencie sa vedú dlhodobé spory, samotný vzhľad a opis tvora sa líši od jedného pozorovania k druhému. Záujem a viera v jeho existenciu narastal od roku 1933. Dôkazy o jeho existencii sú z veľkej časti neoficiálne a anekdotické s výnimkou nepočetného, a aj to sporného, fotografického materiálu a sonarových meraní. Vedecká obec označuje lochnesskú príšeru ako moderný mýtus a vysvetľuje pozorovania ako zmes kanadských žartov a zbožných želaní, napriek tomu je netvor aj naďalej jedným z najznámejších príkladov kryptozoológie.

## Dejiny
Prvýkrát bola lochnesská príšera videná pri jazere Loch Ness v roku 1933 manželmi Spiceovcami, ktorí ju vraj videli ako sa plazila po ceste. O rok potom anglický chirurg Robert Wilson, ktorý šiel okolo jazera so svojou priateľkou v aute, uvidel na jazere dlhý čierny pás a vyfotografoval ho. To bola prvá fotografia dokazujúca existenciu lochnesskej príšery. Odvtedy už jazero Loch Ness navštívilo mnoho vedcov, amatérov, novinárov aj turistov, ale nikdy sa nedokázalo, že by lochnesská príšera existovala.

## Iné projekty

## Zdroje

## Externé odkazy
*HENRY H. BAUER: *[http://henryhbauer.homestead.com/16.3_bauer.pdf Common Knowledge about the Loch Ness Monster: Television, Videos, and Films]*. Journal of Scientific Exploration, Vol. 16, No. 3, pp. 455–477, 2002 

Kategória:Mýtické živočíchy
Kategória:Kryptozoológia
Emil Hirschfeld

**Emil Hirschfeld** (* 31. júl 1903, Gdansk, Poľsko – † 23. február 1968, Berlín, Nemecko) bol nemecký atlét, ktorý bol dvakrát držiteľom svetového rekordu vo vrhu guľou (6. máj 1928 – 29. jún 1928 a 26. august 1928 – 27. august 1932) a ktorý získal na Letných olympijských hrách 1928 v Amsterdame bronzovú medailu vo vrhu guľou (**15,72**-14,98-15,52-15,63-14,78-15,01). Meral 1,84 m a jeho pretekárska váha bola 88 kg. Zúčastnil sa i na Letných olympijských hrách 1932 v Los Angeles, na medailovej priečke sa neumiestnil. Vo vrhu guľou bol štvrtý a vo vrhu oštepom trinásty. 

Po druhej svetovej vojne pracoval ako tréner. 

## Zdroj

Kategória:Nemeckí guliari
Kategória:Osobnosti z Gdanska
Clarke

**Clarke** môže byť:
* priezvisko:
** Anthony Clarke (rozlišovacia stránka)
** Arthur C. Clarke, britský spisovateľ science fiction
** Bobby Clarke, bývalý kanadský hokejista
** Bruce B. G. Clarke, bývalý americký dôstojník
** Eddie Clarke, britský gitarista
** Edmund Melson Clarke, americký informatik
** Gaylord J. Clarke, americký politik a sudca
** Gilby Clarke, americký gitarista
** Herbert L. Clarke, americký hráč na kornet
** Charles Clarke, britský politik
** Jeremiah Clarke, britský skladateľ
** Kenneth Clarke, britský politik
** Roy Clarke, britský spisovateľ
** Samuel Clarke, britský filozof a teológ
** Stanley Clarke, americký jazzový hudobník
** Vince Clarke, britský popový hudobník
** William Clarke, britský lekárnik
* planétka:
** 4923 Clarke, pomenovaná po Arthurovi C. Clarkeovi